open-index/open-wikipedia-markdown huggingface dataset:
Storaksikasvit

**Storaksikasvit** (Styracaceae) on kaksisirkkaisten koppisiemenisten kasvien heimo. Siihen kuuluu 11 sukua ja noin 160 lajia. Heimon lajit ovat lähinnä lämpimien alueiden puita. Useita heimon lajeja käytetään koristekasveina, ja storakseista (*Styrax*) saadaan bentsoehartsia, jota käytetään hajusteissa.

## Kuvaus
Storaksikasvit ovat monivuotisia puuvartisia kasveja. Lehdet ovat yksinkertaisia, yleensä vuorottaisesti asettuneita ja usein korvakkeettomia. Kukat kasvavat kukinnoissa, jotka ovat rakenteeltaan terttuja, kerrannaisterttuja tai kiemuroita. Kukat ovat kaksineuvoisia ja symmetrisiä säteittäin. Verhiö on muodoltaan kellomainen ja verholehtiä on yleensä 4–6. Teriössä on 4–7 osittain yhteen kasvanutta terälehteä. Terälehdet ovat yleensä väriltään valkoiset. Heteet kasvavat kiehkurassa teriön tyvellä. Emit ovat kapeita ja usein päätyään kohti kapeneva, luotit ovat pyöristyneitä ja joskus 2–5-jakoisia. Hedelmä on luumarja, marja tai kota.

## Suvut
* *[[Alniphyllum]]*
* *[[Bruinsmia]]*
* *[[vitikellopuut|Halesia]]* – vitikellopuut
* *[[Huodendron]]*
* *[[Melliodendron]]*
* *[[Pamphilia]]*
* *[[Parastyrax]]*
* *[[epolettipuut|Pterostyrax]]* – epolettipuut
* *[[Rehderodendron]]*
* *[[Sinojackia]]*
* *[[storaksit|Styrax]]* – storaksit

## Levinneisyys
Storaksikasveja kasvaa Amerikan mantereiden ja Aasian trooppisilla, subtrooppisilla ja lauhkeilla alueilla, sekä Välimeren alueella.

## Kuvia

Kuva:Halesia_carolina03.jpg|Karolinanvitikellopuu (*Halesia carolina*)
Kuva:Pterostyrax_hispida_RJB2.jpg|Tuoksuepolettipuu (*Pterostyrax hispidus*)
Kuva:Sinojackia_xylocarpa_fleurs.jpg|*[[Sinojackia xylocarpa]]*


## Lähteet
Avoveteen

**Avoveteen** on Urho Karhumäen romaani vuodelta 1936. Teos palkittiin kultamitalilla Berliinin olympialaisten taidekilpailussa. Teoksen pohjalta on Orvo Saarikivi ohjannut vuoden 1940 olympialaisia ennakoivan elokuvan *[[Avoveteen (elokuva)|Avoveteen]]* (1939). Talvisodan syttymisen vuoksi kisat lykättiin myöhemmäksi, ja ne pidettiin sitten vuonna 1952.

Teos on käännetty ainakin ruotsiksi, saksaksi ja hollanniksi, ja se on ilmestynyt tekijän lyhentämänä yhteispainoksessa *Yrjö juoksija* romaanin *Testamentti* kanssa.

Tietokirjailija Lasse Erola on kirjassaan *Unohdettuja olympiavoittajia* esittänyt näkemyksen, jonka mukaan Adolf Hitler järjesti teokselle olympiavoiton Suomen osallistuttua boikottihankkeista huolimatta Berliinin kulttuuriolympialaisiin ja natsien pitämästä kirjan maahenki-ideologiasta johtuen.

## Lähteet
Pinoleenihappo

**Pinoleenihappo** eli **cis,cis,cis-5,9,12-oktadekatrieenihappo** on omega-6-rasvahappojen ryhmään kuuluva rasvahappo, jota esiintyy mäntyjen siementen sisältämässä öljyssä. Pinoleenihapolla voi olla ruokahalua hillitseviä ja LDL-kolesterolia alentavia ominaisuuksia. 

## Lähteet

## Aiheesta muualla
*PubChem: Pinolenic acid 
*Caymanchem: Pinolenic Acid 
*
Simon Kuznets

**Simon Kuznets** (30. huhtikuuta 1901 – 8. heinäkuuta 1985) oli amerikanjuutalainen taloustieteilijä ja vuoden 1971 taloustieteen Nobel-palkinnon saaja. Hän sai palkintonsa taloudellisen kasvun empiirisestä tutkimuksesta, joka on johtanut uuteen ja syvällisempään taloudellisten ja sosiaalisten rakenteiden sekä kehitysprosessin ymmärrykseen.

## Lähteet
Mihaela Ursuleasa

**Mihaela Ursuleasa** (27. syyskuuta 1978 Brașov – 2. elokuuta 2012 Wien) oli romanialainen pianisti. Hän syntyi muusikkoperheeseen, aloitti pianonsoiton 5-vuotiaana ja piti konsertteja 9-vuotiaana. Hän sai 13-vuotiaana apurahan Claudio Abbadolta. Hän opiskeli kahdeksan vuotta konservatoriossa Wienissä. Vuonna 2010 Ursuleasa sai Echo Klassik -palkinnon debyyttilevystään *Piano & Forte*. Hän julkaisi myös toisen albumin, *Romanian Rhapsodyn* (2011). Ursuleasa löydettiin asunnostaan kuolleena 33-vuotiaana, ja epäillyksi kuolinsyyksi mainittiin aivoverenvuoto.

Ursuleasa oli vuoden 1995 Clara Haskil -kilpailun voittaja.

## Lähteet
Trygve Haavelmo

**Trygve Haavelmo** (13. joulukuuta 1911 Skedsmo – 28. heinäkuuta 1999 Bærum) oli norjalainen taloustieteilijä ja vuoden 1989 taloustieteen Nobel-palkinnon saaja.
Hän sai palkintonsa  ekonometrian todennäköisyysteoriaan perustuvasta kehityksestä ja samanaikaisten taloudellisten rakenteiden tutkimuksesta.

## Lähteet
Michael Roark

**Michael Sean Roark** (s.9. toukokuuta 1983 Schaumburg, Illinois, Yhdysvallat) on yhdysvaltalainen näyttelijä. Hänet tunnetaan muun muassa rooleistaan elokuvissa *[[Delfiinitarina]]* ja *[[Magic Mike]]*.

## Aiheesta muualla
*
Copșa Mică

**Copșa Mică** () on kaupunki Sibiun piirikunnassa Romanian keskiosassa. Copșa Micăssa asui vuoden 2011 väestönlaskennassa 5&nbsp;201 asukasta. Vuoden 1992 väestönlaskennassa väkiluku oli 5&nbsp;332 ja vuoden 2002 väestönlaskennassa puolestaan 5&nbsp;369.

## Maantiede

Copșa Mică sijaitsee Sibiun piirikunnan luoteisosassa Târnava Mare -joen varrella. Pinta-alaa kaupungilla on 25,9 neliökilometriä. Kaupungista on matkaa Mediașin kaupunkiin 12 kilometriä, Blajiin 33 km ja piirikunnan pääkaupunkiin Sibiuun 43 km. Pohjoisessa Copșa Mică rajautuu Baznan kuntaan, koillisessa Târnavan kuntaan, kaakossa Valea Viilorin kuntaan, etelässä ja lounaassa Axente Severin kuntaan sekä Micăsasan kuntaan lännessä ja luoteessa.

## Saasteongelma

Copșa Micăssa toimineet Carbosinin kimröökitehdas ja Sometran metallitehdas saastuttivat kaupunkia läpi vuoden kommunistisen kauden ajan aina vuoteen 1993 saakka. Tehtaiden päästöt olivat usein tuhatkertaisia hyväksyttäviin arvoihin verrattuna. Saasteet näkyivät muun muassa siinä, että kaupungissa oli Euroopan korkein imeväiskuolleisuus ja hengissä selvinneistä lapsista kahdella kolmasosasta havaittiin merkkejä psyykkisistä häiriöistä. Lisäksi ulkona kuivamassa ollut pyykki mustui samoin kuin lampaiden villa. Nykyisin Copșa Micăn metallitehtaissa on eurostandardien mukaiset suodattimet, joiden ansiosta esimerkiksi kaupungissa satava lumi on nykyisin valkoista.

## Lähteet

## Aiheesta muualla

*Kaupungin kotisivut 
*Satelliittikuva kaupungista vuosilta 1986 ja 2004
Li Xuerui

**Li Xuerui** (s. 24. tammikuuta 1991 Chongqing) on kiinalainen sulkapalloilija. Hän on voittanut kaksinpelissä olympiakultaa Lontoossa 2012, saavuttanut MM-hopeaa Guangzhoussa 2013 ja Kööpenhaminassa 2014 sekä yltänyt naisten kaksinpelin maailman rankingissa ykköseksi. Hänen valmentajanaan toimii Zhang Ning.

## Lähteet
Mauro Vinícius da Silva

**Mauro Vinícius da Silva** (s. 26. joulukuuta 1986) on brasilialainen pituushyppääjä.

Da Silva karsiutui Pekingin olympialaisissa 2008. Vuonna 2012 hän voitti kultaa Istanbulin MM-hallikisoissa tuloksella 823&nbsp;cm. Lontoon olympialaisissa 2012 hän sijoittui seitsemänneksi tuloksella 801&nbsp;cm. Etelä-Amerikan-mestaruuskilpailuissa 2013 hän voitti kultaa tuloksella 824&nbsp;cm. Moskovan MM-kilpailuissa hän sijoittui samalla tuloksella viidenneksi. Sopotin MM-hallikilpailuissa 2014 hän voitti kultaa tuloksella 828&nbsp;cm.

Da Silvalla on nimissään Brasilian halliennätys 828&nbsp;cm, jonka hän hyppäsi Istanbulin MM-hallikisojen karsinnassa 9. maaliskuuta 2012 ja sivusi Sopotin MM-hallikisojen loppukilpailussa. Ulkoradoilla hän on hypännyt 831&nbsp;cm São Paulossa 7. kesäkuuta 2013. Da Silvan muita ennätyksiä ovat 60&nbsp;metrin 6,76&nbsp;s vuodelta 2009, 100&nbsp;metrin 10,40&nbsp;s vuodelta 2007 ja 200&nbsp;metrin 21,02&nbsp;s vuodelta 2007.

## Lähteet
*
*
Kelly-Ann Baptiste

**Kelly-Ann Baptiste** (s. 14. lokakuuta 1986) on trinidadtobagolainen pikajuoksija.

Baptiste selviytyi 100&nbsp;metrin välieriin Kingstonin alle 20-vuotiaiden MM-kilpailuissa 2002. Seuraavana vuonna hän voitti 100&nbsp;metrin pronssia Sherbrooken alle 18-vuotiaiden MM-kilpailuissa ja vuonna 2004 hän oli 200&nbsp;metrin neljäs Grosseton alle 20-vuotiaiden MM-kilpailuissa. Baptiste karsiutui 100&nbsp;metrin puolivälierissä sekä Helsingin MM-kilpailuissa 2005 että Pekingin olympialaisissa 2008. Berliinin MM-kilpailuissa 2009 hän selviytyi sekä 100 että 200&nbsp;metrillä välieriin ja Daegun MM-kilpailuissa 2011 hän voitti 100&nbsp;metrillä pronssia ajalla 10,98&nbsp;s. Lontoon olympialaisissa 2012 hän sijoittui 100&nbsp;metrillä kuudenneksi ajalla 10,94. 

Vuonna 2013 Baptiste antoi positiivisen dopingnäytteen. Hän sai alun perin kahden vuoden kilpailukiellon, mutta Trinidad ja Tobagon yleisurheiluliitto vapautti hänet 16 kuukauden kilpailukiellon jälkeen elokuussa 2014. IAAF valitti vapauttavasta päätöksestä urheilun kansainväliseen vetoomustuomioistuimeen, joka tammikuussa 2015 myös päätti vapauttaa Baptisten kilpailukiellosta.

Baptiste saavutti Pekingin MM-kilpailuissa 2015 pronssia 4&nbsp;×&nbsp;100 metrin viestissä sekä sijoittui kuudenneksi 100 metrillä. Portlandin MM-hallikilpailuissa 2016 hän karsiutui 60 metrin välierissä ja Rio de Janeiron olympialaisissa 100 metrin alkuerissä. Lontoon MM-kilpailuissa 2017 hän sijoittui 100 metrillä kahdeksanneksi. Birminghamin MM-hallikilpailuissa 2018 hän karsiutui 60 metrin välierissä. Dohan MM-kilpailuissa 2019 hän karsiutui 100 metrin välierissä ja vuodelle 2021 siirretyissä Tokion olympialaisissa saman matkan alkuerissä. 

Baptistella oli aiemmin nimissään Trinidad ja Tobagon ennätys 100&nbsp;metrillä (10,84&nbsp;s vuosilta 2010 ja 2015). Hänen ennätyksensä 60&nbsp;metrillä on 7,13&nbsp;s vuodelta 2008, 200&nbsp;metrillä ulkoradoilla 22,60&nbsp;s vuodelta 2009 ja sisäradoilla 22,90&nbsp;s vuodelta 2007.

## Lähteet
*
*

### Viitteet
Musiikkivuosi 2004

**Musiikkivuosi 2004** käsittelee vuoden 2004 tärkeitä musiikkitapahtumia, uutisia ja julkistuksia.

## Julkaisuja
* 14. huhtikuuta – Lordin toinen albumi *[[The Monsterican Dream]]* julkaistiin.
* 2. kesäkuuta – Nightwishin albumi *[[Once (Nightwishin albumi)|Once]]* julkaistiin.
* 27. heinäkuuta – Terror Squadin albumi *[[True Story (albumi)|True Story]]* julkaistiin
* 27. syyskuuta – Saksalainen industrial metal -yhtye Rammstein julkaisi *[[Reise, Reise]]* -levyn.

## Kilpailuja
* Eurovision laulukilpailu 2004
* Kansainvälinen Mirjam Helin -laulukilpailu
Tyrone Smith

**Tyrone Smith** (s. 7. elokuuta 1984) on bermudalainen pituushyppääjä.

Vuonna 2008 Smith karsiutui sekä Valencian MM-hallikisoissa että Pekingin olympialaisissa. Hän jäi karsintaan myös Berliinin MM-kisoissa 2009, Dohan MM-hallikisoissa 2010 ja Daegun MM-kisoissa 2011. Vuonna 2012 Smith karsiutui Istanbulin MM-hallikisoissa. Lontoon olympialaisissa hän sijoittui 12:nneksi. Hän karsiutui loppukilpailusta Moskovan MM-kilpailuissa 2013. Pekingin MM-kilpailuissa 2015 hän oli kymmenes. Rion olympialaisissa ja Lontoon MM-kilpailuissa 2017 hän karsiutui loppukilpailusta. Birminghamin MM-hallikisoissa 2018 hän oli yhdestoista. Hän karsiutui loppukilpailusta Dohan MM-kilpailuissa 2019.

Smith on saavuttanut Keski-Amerikan ja Karibian mestaruuskilpailuissa kultaa 2011 ja pronssia 2008. Keski-Amerikan ja Karibian kisoissa hän voitti kultaa 2010. Kansainyhteisön kisoissa 2010 hän sijoittui viidenneksi. Pan-Amerikan kisoissa 2015 hän oli neljäs ja 2019 viides. 

Smithillä on nimissään Bermudan ennätys sekä ulko- että sisäradoilla. Ulkona hän on hypännyt 834&nbsp;cm Houstonissa 5. toukokuuta 2017 ja hallissa 783 cm Birminghamissa 18. helmikuuta 2017. Smithin muita ennätyksiä ovat 100&nbsp;metrin 10,83&nbsp;s vuodelta 2006 ja 200&nbsp;metrin 22,18&nbsp;s vuodelta 2008.

## Lähteet
*
*

## Aiheesta muualla
*Tyrone Smithin kotisivut
Straubing Tigers

**Straubing Tigers** on saksalainen jääkiekkojoukkue Straubingin kaupungista. Nykypäivän ammattilaisjoukkue perustettiin vuonna 2002, ja ylennyksen jälkeen se on pelannut Saksan korkeimmassa liigassa, DEL:ssä, vuodesta 2006 lähtien. Kausilla 2011–12 sekä 2023–24 joukkue selviytyi toistaiseksi parhaana sijoituksenaan pudotuspeleissä välieriin.

## Historia
Emoseura *EHC Straubing* juontaa juurensa kuitenkin vuoteen 1941 jolloin Hitlerjugendin *Bann Straubing* -lippukunnassa perustettiin jääkiekkojoukkue ilmeisesti Gustav Jaenecken jääkiekkoaiheisen kirjan innoittamana. Jäsenyys Hitlerjugendissa oli tuolloin lähtökohtaisesti pakollista kaikille nuorille. Toisen maailmansodan jälkeen useat joukkueen pelaajat liittyivät *TSV 1861 Straubing* -urheiluseuraan muodostaen siihen jääkiekkojaoston vuonna 1946. Tekojääradan valmistuminen vuonna 1967 yhdessä läheisestä Tšekkoslovakiasta värvättyjen vahvistusten kanssa nosti alkuvuosikymmenet amatöörisarjoissa viettäneen joukkueen toiminnan uudelle tasolle ja se onnistui nousemaan neljänneltä sarjatasolta ensimmäistä kertaa toiselle 2. Bundesligaan vuonna 1975, sekä myös vakiinnuttamaan paikkansa sarjassa vuonna 1983 talousvaikeuksien myötä koittaneeseen konkurssiin saakka. Toiminta jatkui viidennellä sarjatasolla uudella nimellä *EHC Straubing*, moni pelaajista jäi tšekkoslovakialaisvalmentaja Jiří Wabneggerin johdolla joukkueeseen ja nousu kolmannelle sarjatasolle tapahtuikin nopeasti, sekä lopulta myös toiselle sarjatasolle uuteen 1. Eishockey-Ligaan vuonna 1994, missä yhteydessä joukkue otti ensimmäistä kertaa käyttöön lisänimen *Die Tiger* (). Uusi konkurssi vuonna 2002 johti edustusjoukkueen eriyttämiseen emoseurasta ja nykymuotoinen *Straubing Tigers* sai alkunsa menettämättä kuitenkaan sarjapaikkaansa. Joukkue pelaa kotiottelunsa 5&nbsp;825 -paikkaisella Eisstadion am Pulverturmilla. Pelipaikkana toimi alusta asti Straubingin historiallisen Pulverturm-tornin läheinen talvisin jäätynyt lampi, nykyinen vuonna 1967 avattu stadion sijaitsee sen välittömässä läheisyydessä. 1970-luvulla tapahtuneen kattamisen ja 2000-luvulla viimeisteltyjen seinien myötä aikaisempi ulkoilmastadion on nykyisin käytännössä jäähalli.

## Joukkue

### Valmennus & joukkueenjohto
* **Päävalmentaja:** Craig Woodcroft 
* **Apuvalmentaja:** Marc-André Gragnani 
* **Maalivahtivalmentaja:** Manuel Litterbach 
* **Fysiikkavalmentaja:** Giovanni Willudda 
* **Taitovalmentaja:** Aleksandrs Kerčs 
* **Huoltopäällikkö:** Brent Davis 
* **Huoltopäällikkö:** Jeff Maxwell 
* **Toimitusjohtaja:** Jason Dunham 
* **Joukkueenjohtaja:** Sophie Bergbauer 

*Lähde: EliteProspects*

## Lähteet
Doukouria

**Doukouria** on maalaiskunta ja sen keskuspaikka Timbuktun alueen Goundamin piirissä Malissa. Se sijaitsee noin 20 kilometriä Goundamista koilliseen. Kunnassa on 3&nbsp;000 asukasta (vuonna 2009).

Doukourian kunnan pinta-ala on arviolta 1&nbsp;111 neliökilometriä. Se rajoittuu etelässä Goundamin piirin Tonkan, lännessä Gargandon, pohjoisessa M’Bounan, Issabéryn, Télén ja Goundamin, koillisessa Douékirén ja Kaneyen sekä kaakossa Dirén piirin Kondin, Dirén ja Tindirman kuntiin. Seutu kuuluu Saharan ja Sahelin siirtymäalueeseen. Sen läpi virtaavat Nigerin haarajoet Tassakane ja Kondi, jotka tulva-aikaan muodostavat tasangolle järviä.

Kuntaan kuuluu 19 paimentolais- ja puolipaimentolaisryhmää. Asukkaat ovat etupäässä tuaregeja ja belloja. Vallitseva uskonto on islam.

Seudun pääelinkeino on karjanhoito. Lisäksi harjoitetaan pienimuotoista maanviljelyä, kaupankäyntiä, kalastusta ja käsityöammatteja. Osa väestöstä hakeutuu ansiotöihin kaupunkeihin tai naapurimaihin.

## Lähteet
Douékiré

**Douékiré** on maalaiskunta ja sen keskuskylä Timbuktun alueen Goundamin piirissä Malissa. Se sijaitsee Nigerjoen haarajoen Tassakanen varrella 35 kilometriä Goundamista koilliseen. Kunnassa on 17&nbsp;400 asukasta (vuonna 2009).

Douékirén kunnan pinta-ala on 4&nbsp;500 neliökilometriä. Se rajoittuu idässä Timbuktun piirin Alafian ja Dirén piirin Garbakoïran, etelässä Dirén piirin Tinguereguifin, Bourem Sidi Amarin, Arhamin ja Kondin, lännessä Goundamin piirin Kaneyen, Doukourian ja Télén sekä pohjoisessa Essakanen kuntiin. Seutu kuuluu Saharan ja Sahelin siirtymäalueeseen. Sen läpi virtaavat Nigerjoen haarat Tassakane ja Fara Bongo, jotka muodostavat tulva-aikana tasangolle järviä.

Kuntaan kuuluu 25 kylää ja 16 paimentolaisryhmää. Asukkaat ovat songhaita, tuaregeja ja fulbeja.

Seudun pääelinkeinot ovat maanviljely ja karjanhoito. Tärkeimmät viljelykasvit ovat riisi, vehnä, sipuli, tomaatti, anis ja tupakka. Kotieläimiä ovat naudat, lampaat, vuohet, aasit, hevoset, kamelit ja siipikarja. Lisäksi harjoitetaan kalastusta, kaupankäyntiä ja käsityöammatteja.

Kunnassa toimii kuusi julkista alakoulua, yksi paikallisen väestön ylläpitämä koulu sekä koraanikoulu. Terveyspalveluihin kuuluu yksi terveyskeskus ja -asema. Kaksi kolmasosaa väestöstä on puhtaan juomaveden ulottuvilla.

## Lähteet
Faguibine

**Faguibine** on Nigerin tulvajärvi joen keskijuoksulla Malissa. Se sijaitsee Timbuktun alueen Goundamin piirissä 80 kilometriä Timbuktusta länteen. Laajimmillaan Faguibinejärven pinta-ala on 590 neliökilometriä.

Seudun järvet muodostavat monimutkaisen järjestelmän, jonka olemassaolo riippuu Nigerjoen tulvista. Nigerin läntisestä haarasta Farabangosta eroaa kaksi ajoittain täyttyvää kanavaa, eteläisempi Kondi (64 kilometriä) sekä pohjoisempi ja suurempi Tassakane (104 kilometriä), jotka yhtyvät muodostaen Goundamin lähellä sijaitsevan Téléjärven. Siitä vesi virtaa pohjoisempana sijaitsevaan Takarajärveen ja lopuksi nuolenkärjen muotoiseen Faguibineen yli 170 kilometrin päähän Nigerjoesta. Vasta jälkimmäisen täytyttyä vesi voi päästä myös idempänä sijaitseviin Gouber- ja Kamangojärviin. Faguibinen täyttyminen edellyttää useita peräkkäisiä tulvakausia, minkä jälkeen se kuivuu kokonaan vasta vuosien kuluttua. Seudun alhainen sademäärä (noin 150 millimetriä vuodessa) yhdistettynä voimakkaaseen haihtumiseen ei yksinään riitä järvien ylläpitämiseen.

Seudun väestön, maata viljelevien songhaiden, osin paimentolaisuuteen perustuvaa karjanhoitoa harjoittavien tuaregien, maurien ja fulbejen sekä kalastajina toimivien bozojen ja somonojen elinkeinot riippuvat järvien ajoittaisesta täyttymisestä ja kuivumisesta. Faguibine kuivui kokonaan vuosina 1914 ja 1924, täyttyi vuosina 1924–1930, kuivui jälleen vuonna 1944 ja täyttyi uudelleen vuosina 1951–1955. Järven täyttyminen kokonaan on väestön kannalta yhtä hankala tilanne kuin sen kuivuminen, koska silloin menetetään 180–350 neliökilometriä parasta viljelysmaata ja 70–100 neliökilometriä laiduntamiseen käytettyä tulvaniittyä. Ihanteellinen tila olisi vuosittainen tulva ja sitä seuraava kuivuminen.

1970-luvun puolivälin jälkeen Faguibinen seudun järvet ovat kuivuneet lähes kokonaan, mikä on johtanut alueen ekosysteemin ja väestön elinkeinojen romahtamiseen. Paimentolaiset ovat asettuneet pysyviin asutuksiin, joissa he elävät pitkälti hätäavun varassa. Maanviljelijät ovat siirtyneet lähemmäksi Nigerjokea tai muuttaneet maan eteläosiin. Vuosien 1990–1995 tuaregikapinan aikana lähes koko väestö pakeni alueelta, mutta sen jälkeen noin 170&nbsp;000 henkeä palasi takaisin. 2000-luvun alussa suoritetut kanavajärjestelmän ylläpitotoimet ovat johtaneet alustaviin tuloksiin.

Songhaivaltakuntaa 1400-luvun lopulla hallinnut Sonni Ali Ber yritti käyttää vesistöä hyväkseen kaukana sisämaassa sijaitsevan Oualatan valloittamiseksi. Hän ryhtyi rakentamaan jokiveneitään varten kanavaa järven länsipäädyssä sijaitsevasta Raz-El-Masta eteenpäin, mutta hanke jäi kesken mosien hyökättyä Songhaivaltakuntaan. Lyötyään mosit Ali Ber ei enää palannut kanavahankkeeseen.

## Lähteet

## Aiheesta muualla
* Gestion des écosystèmes du Faguibine (Mali) pour le bien-être humain: adaptation aux changements climatiques et apaisement des conflits 
* The Niger, a lifeline: Effective water management in the Upper Niger Basin
Henry Frayne

**Henry Frayne** (s. 14. huhtikuuta 1990) on australialainen pituushyppääjä ja kolmiloikkaaja.

Frayne oli kolmiloikan viides Bydgoszczin alle 20-vuotiaiden MM-kilpailuissa 2008 tuloksella 16,29&nbsp;m ja yhdeksäs Daegun MM-kilpailuissa 2011 tuloksella 16,78&nbsp;m. Vuonna 2012 hän voitti pituushypyn hopeaa Istanbulin MM-hallikisoissa tuloksella 823&nbsp;cm. Lontoon olympialaisissa hän sijoittui pituushypyssä yhdeksänneksi ja karsiutui kolmiloikan loppukilpailusta. Rio de Janeiron olympialaisissa hän oli pituushypyssä seitsemäs. Lontoon MM-kilpailuissa 2017 hän karsiutui pituushypyn loppukilpailusta. Gold Coastin Kansainyhteisön kisoissa 2018 hän saavutti pituushopeaa tuloksella 833. Karsinnassa hän hyppäsi ennätyksekseen 834. Hän karsiutui pituushypyn loppukilpailusta Dohan MM-kilpailuissa 2019 ja vuodelle 2021 siirretyissä Tokion olympialaisissa. Eugenen MM-kilpailuissa 2022 hän sijoittui 12:nneksi ja saman vuoden Birminghamin Kansainyhteisön kisoissa kuudenneksi. Budapestin MM-kilpailuissa 2023 hän karsiutui loppukilpailusta.

Frayne hyppäsi sisäratojen Oseanian ennätyksen 823&nbsp;cm Istanbulin MM-hallikisoissa 10. maaliskuuta 2012. Ennätyksen rikkoi Fabrice Lapierre vuoden 2016 MM-hallikisoissa. Ulkoradoilla Frayne on hypännyt 834&nbsp;cm Gold Coastissa 10. huhtikuuta 2018. Kolmiloikassa Fraynen ennätys on Melbournessa 2. maaliskuuta 2012 hypätty 17,23&nbsp;m.

## Lähteet
*
*

### Viitteet
Brad Wing

**Bradley T. ”Brad” Wing** (s. 27. tammikuuta 1991 Melbourne) on australialainen amerikkalaisen jalkapallon pelaaja, pelipaikaltaan lentopotkun potkaisija. Hän on edustanut urallaan NFL-liigassa Pittsburgh Steelersiä ja New York Giantsia. 

Wing pelasi ennen ammattilaisuraansa yliopistojalkapalloa Louisianan osavaltionyliopiston joukkueessa.

## Ura

Australialaisessa jalkapallossa uransa aloittanut Wing muutti Yhdysvaltoihin vuonna 2009, viimeiseksi lukiovuodekseen. Uudessa kotimaassaan hän aloitti myös amerikkalaisen jalkapallon, ja erinomaisen kauden jälkeen Louisianan osavaltionyliopisto oli valmis ottamaan Wingin joukkueeseensa.

Wingin yliopistoura Baton Rougessa kesti kolme kautta, jonka jälkeen hän ilmoittautui vuoden . Kentän ulkopuolisten ongelmien vuoksi yksikään joukkue ei valinnut häntä, mutta tilaisuuden jälkeen Philadelphia Eagles teki Wingin kanssa sopimuksen. Wing ei pelannut Eaglesissa otteluakaan, mutta teki myöhemmin Pittsburgh Steelersin kanssa sopimuksen.

Pittsburghista Wing siirtyi ennen kauden 2015 alkua pelaajakaupassa New York Giantsin organisaatioon. Wing vapautettiin sopimuksestaan heikon kauden 2018 jälkeen.

## Muuta

Wingin isä David Wing oli myös entinen australialaisen sekä amerikkalaisen jalkapallon pelaaja.

## Lähteet
Bintagoungou

**Bintagoungou** on maalaiskunta ja sen keskuskylä Timbuktun alueen Goundamin piirissä Malissa. Se sijaitsee Faguibinejärven kaakkoispuolella noin 35 kilometriä Goundamista pohjoiseen. Kunnassa on 4&nbsp;000 asukasta (vuonna 2009).

Bintagoungoun kunnan pinta-ala on noin 92 neliökilometriä. Se rajoittuu pohjoisessa ja idässä Goundamin piirin Essakanen, etelässä Télén ja lännessä Issabéryn kuntiin. Seutu kuuluu kuivuudesta kärsivään Sahelin vyöhykkeeseen. Faguibinen lisäksi alueella sijaitsee Takarajärvi.

Kuntaan kuuluu kahdeksan kylää. Asukkaat ovat etupäässä songhaita, belloja ja fulbeja.

Seudun pääelinkeinot ovat maanviljely ja karjanhoito. Molemmat ovat kärsineet suuresti järvien kuivumisesta. Lisäksi harjoitetaan kalastusta, kaupankäyntiä ja käsityöammatteja. Nuoriso hakeutuu muualle ansiotöihin.

Kunnassa toimii yksi alakoulu, viisiluokkainen arabiankielinen koraanikoulu ja yhdeksänluokkainen peruskoulu. Terveyspalveluihin kuuluu terveyskeskus ja apteekki.

## Lähteet
Adarmalane

**Adarmalane** on maalaiskunta ja sen keskuskylä Timbuktun alueen Goundamin piirissä Malissa. Se sijaitsee Faguibinejärven eteläpuolella noin 70 kilometriä Goundamista luoteeseen. Kunnassa on 1&nbsp;800 asukasta (vuonna 2009).

Adarmalanen kunnan pinta-ala on noin 250 neliökilometriä. Se rajoittuu pohjoisessa Tin Aïchan, idässä M’Bounan, etelässä Gargandon sekä lännessä Raz-El-Man ja Alzounoubin kuntiin. Seutu kuuluu kuivuudesta kärsivään Sahelin vyöhykkeeseen.

Kuntaan kuuluu 9 kylää ja paimentolaisryhmää. Asukkaat ovat songhaita, belloja ja fulbeja. Kaksi kolmasosaa väestöstä on siirtynyt kuivuuden takia Horojärven alueelle Tonkan kuntaan.

Adarmalanen kautta kulkee Timbuktun ja Mauritanian välinen autiomaareitti. Seudun pääelinkeinot ovat maanviljely ja karjanhoito. Molemmat ovat kärsineet suuresti Faguibinejärven kuivumisesta. Lisäksi harjoitetaan kalastusta, kaupankäyntiä, ja käsityöammatteja. Nuoriso hakeutuu muualle ansiotöihin.

## Lähteet
Luettelo Hämyvestareiden esiintyjistä

Tämä on **luettelo [[Hämyvestarit]] Festivalin** esiintyjistä. Festivaali on järjestetty vuodesta 2007 eteenpäin Hämeenkyrössä.

## 2018
3. elokuuta:
*Oliver
*Elonkerjuu
*Neljä Ruusua
*Holmala
*Raja
4. elokuuta
*Samae Koskinen
*Jannika B
*Teflon Brothers
*Oku Luukkainen

## 2017
28. heinäkuuta:
* Kormus
* Eppu Normaali
* Tuure Kilpeläinen & Kaihon Karavaani
29. heinäkuuta:
* Laura Voutilainen
* Jari Sillanpää
* Uniklubi
* Petri Nygård

## 2016
29. heinäkuuta:
* Popeda
* Arttu Wiskari
* Matti Nykänen
* Johannes Raitjoki
30. heinäkuuta:
* Yö
* Stig
* Modern Talking Reloaded
* Oliver

## 2015
24. heinäkuuta:
* Juliet Jonesin Sydän 
* JVG 
* Jari Sillanpää
* Jupus
25. heinäkuuta:
* The 69 Eyes
* Paula Koivuniemi
* Matchbox (UK)
* Sadetta

## 2014
1. elokuuta:
* Klamydia
* Happoradio
* Jesse Kaikuranta
* Oliver
2. elokuuta:
* Lauri Tähkä
* Uniklubi
* Jukka Poika
* Numero 83
* Tuhkalehto

## 2013
2. elokuuta:
* Eppu Normaali
* Petri Nygård
* Numero 83
* Tuhkalehto
* Johannes Raitjoki
3. elokuuta:
* Jari Sillanpää
* Elonkerjuu
* Uniklubi
* Juha Kurvinen
* Johannes Raitjoki

## 2012
3. elokuuta:
* Haloo Helsinki
* Lord Est
* Paula Koivuniemi
* Numero 83
* Find
4. elokuuta:
* Petri Nygård
* Lovex
* Popeda
* Cardiant
* Tuhkalehto

## 2011
5. elokuuta:
* Cheek
* Uniklubi
* Kaija Koo
* Matthau Mikojan
* Tuhkalehto
6. elokuuta:
* Apulanta
* T.A.P.
* Mamba
* Riki Sorsa
* Raaka-aine
* Rokwalli
* Poju

## 2010
6. elokuuta:
* T.A.P.
* Danny Show
* Klamydia
* Uniklubi & Romantiikan rippeet
7. elokuuta:
* Numero 83
* Paula Koivuniemi
* Cheek
* Yö

## 2009
31. heinäkuuta:
* Yölintu
* Teräsbetoni
* Uniklubi
* Lantsa & Big Späm
1. elokuuta:
* Popeda
* Paula Koivuniemi
* T.A.P.
* Numero 83
* Renoise

## 2008
1. elokuuta:
* Yö
* Uniklubi
* Trefoil
* Mikko Siltala & Allstars Quartet
2. elokuuta:
* Lauri Tähkä & Elonkerjuu
* Klamydia
* T.A.P.
* Oliver
* Mikko Siltala & Allstars Quartet

## 2007
3. elokuuta:
* Uniklubi
* Irina
* Jani & Jetsetters
* Trefoil
* Toys And Rush
* Vesku Holmala
4. elokuuta:
* Popeda
* Lauri Tähkä & Elonkerjuu
* Johhny D And The Knuckledusters
* Kake Randelin
* Mikko Alatalo
Okotillot

**Okotillot** (*Fouquieria*) on yksitoistalajinen kasvisuku. Se on **okotillokasvien** heimon ainoa suku. Kaikki suvun lajit kasvavat luonnonvaraisena Pohjois-Amerikassa, ne ovat lähinnä Yhdysvaltain lounaisosien ja Meksikon aavikoiden kuivakkokasveja.

## Kuvaus
Okotillot ovat yksikotisia ja puuvartisia. Suvun lajit ovat yleensä harvaoksaisia pensaita tai pieniä puita. Pitkäversot ja sivuversot ovat selvästi eriytyneet. Lehdet ovat yksinkertaisia, sulkasuonisia, ehytlaitaisia ja kierteisesti asettuneita. Pitkäversoissa on myös lehtiruodeista muodostuneita piikkejä. Kukkien verholehdet ovat toisistaan erilliset, mutta terälehdet ovat pitkälti yhteen kasvaneet. Heteitä on kymmenen tai useampia, emi on kolmihaarainen. Hedelmä on tyypiltään kota.

Okotillot ovat puolimehivartisia kuivakkokasveja. Ne ovat kausivihantia, ja monet lajit tuottavat lehtiä vain sateiden jälkeen pudottaen ne pian uudestaan.

## Lajit
* *[[Fouquieria burragei]]*
* *[[pylväsokotillo|Fouquieria columnaris]]* – pylväsokotillo
* *[[Fouquieria diguetii]]*
* *[[virpiokotillo|Fouquieria fasciculata]]* – virpiokotillo
* *[[Fouquieria formosa]]*
* *[[Fouquieria leonilae]]*
* *[[Fouquieria macdougalii]]*
* *[[Fouquieria ochoterenae]]*
* *[[lastaokotillo|Fouquieria purpusii]]* – lastaokotillo
* *[[Fouquieria shrevei]]*
* *[[hehkuokotillo|Fouquieria splendens]]* – hehkuokotillo

## Lähteet
### Viitteet
Leonid Kantorovitš

**Leonid Vitaljevitš Kantorovitš** (, 19. tammikuuta (J: 6. tammikuuta) 1912 Pietari, Venäjän keisarikunta – 7. huhtikuuta 1986 Moskova, Venäjän SFNT, Neuvostoliitto) oli neuvostoliittolainen taloustieteilijä ja vuoden 1975 taloustieteen Nobel-palkinnon saaja.
Hän sai palkintonsa yhdessä alankomaalaisen Tjalling Koopmansin kanssa myötävaikutuksesta resurssien optimaalisen allokaation teorian kehittämiseen.
Hän on ainoa palkinnon voittanut neuvostoliittolainen. Kantorovitš saavutti tuloksia myös matematiikan alla, erityisesti operaattoriteoriaan ja funktionaalianalyysiin liittyen. Funktionaalianalyysiin liittyvät K-avaruudet ja todennäköisyyslaskennassa käytettävä Kantorovichin metriikka on nimetty hänen mukaansa.

## Elämä

Kantorovitš syntyi Pietarissa venäjänjuutalaiseen perheeseen. Hänen isällään oli lääkärin vastaanotto Pietarissa. Kantorovitš työskenteli neuvostohalinnossa, jossa sai tehtäväkseen vanerituotannon optimoinnin.

## Lähteet
Alzounoub

**Alzounoub** (myös *Aljounoub*) on maalaiskunta Timbuktun alueen Goundamin piirissä Malissa. Sen keskuspaikka on Sonima. Kunnassa on 4&nbsp;500 asukasta (vuonna 2009).

Alzounoubin kunnan pinta-ala on toistaiseksi määrittelemätön. Se rajoittuu pohjoisessa Goundamin piirin Raz-El-Man, idässä Adarmalanen ja Gargandon sekä etelässä Tilemsin kuntiin ja lännessä Mauritaniaan.

Kuntaan kuuluu kymmenen kylää tai paimentolaisryhmää. Asukkaat ovat maureja ja tuaregeja.

Seudun pääelinkeino on karjanhoito. Kotieläimiä ovat naudat, lampaat, vuohet, aasit ja kamelit.

Kunnassa toimii kaksi koulua.

## Lähteet
Tjalling Koopmans

**Tjalling Charles Koopmans** (28. elokuuta 1910 's-Graveland, Alankomaat – 26. helmikuuta 1985 New Haven, Connecticut) oli yhdysvaltalainen taloustieteilijä ja vuoden 1975 taloustieteen Nobel-palkinnon saaja. Hän sai palkintonsa yhdessä neuvostoliittolaisen Leonid Kantorovitšin kanssa myötävaikutuksesta resurssien optimaalisen allokaation teorian kehittämiseen.

## Elämä
Koopmans syntyi 's-Gravelandin kylässä Pohjois-Hollannissa. Hän aloitti yliopisto-opinnot seitsemäntoistavuotiaana Utrechtin yliopistossa pääaineenaan matematiikka. Kolme vuotta myöhemmin, vuonna 1930, hän vaihtoi teoreettiseen fysiikkaan. Vuonna 1933 hän tapasi Jan Tinbergenin (joka sai vuonna 1969 taloustieteen Nobel-palkinnon) ja muutti Amsterdamiin opiskelemaan matemaattista taloustiedettä hänen johdollaan. 

Koopmans muutti Yhdysvaltoihin vuonna 1940. Hän sai Yhdysvaltain kansalaisuuden vuonna 1946. Koopmans toimi Yhdysvalloissa tilastotieteilijänä ensin *Combined Shipping Adjustment Board*issa (Washington) minimoiden kuljetuskustannuksia optimoimalla rahtien laivauksia tuhansilla eri aluksilla satoihin eri satamiin. Hän jatkoi sittemmin taloustieteilijänä Chicagon yliopistossa (Cowles Commission, 1944–1955) ja tämän jälkeen Yalen yliopistossa, jonka taloustieteen professorin tehtävästä hän jäi eläkkeelle vuonna 1981.

## Lähteet
Rasvakehrääjä

**Rasvakehrääjä**, aikaisemmalta nimeltään **rasvalintu** (*Steatornis caripensis*) on Etelä-Amerikan pohjoisosissa elävä lintulaji.

## Tuntomerkit
Rasvakehrääjä on noin 46 senttiä pitkä, ja muistuttaa ulkonäöltään kehrääjän ja haukan välimuotoa. Sen täyteläisen ruskeassa höyhenpuvussa on mustia juovia ja valkeita täpliä. Rasvakehrääjällä on lyhyt ja vahva koukkunokka, jota ympäröivät jäykät, viiksentapaiset karvat. Siivet ja pyrstö ovat pitkät, ja jalat ovat lyhyet, varsin heikot. Linnun siivet ovat suipot ja pyrstö pyöristynyt. Naaras ja koiras ovat samanväriset.

## Elintavat
Rasvakehrääjä on yöaktiivinen lintu, joka viettää päivänsä pimeissä luolissa. Vaikka sen näkö on hyvin kehittynyt, se ei riitä liikkumiseen luolissa, vaan lintu käyttää lepakoiden tapaan kaikuluotausta suunnistaakseen. Ravinnokseen se käyttää hedelmiä, etenkin öljypitoisia palmupähkinöitä, joiden luokse se lentää yöllä tullessaan ulos luolasta. Rasvakehrääjällä ei ole kupua, vaan se nielee hedelmät kokonaisina. Se on ainoa yöaktiivinen hedelmänsyöjälintu.

### Lisääntyminen
Rasvakehrääjä pesii luolissa suurissa yhdyskunnissa. Pesä kiinnitetään seinämälle, ja se koostuu linnun oksentamasta hedelmämassasta, johon on sekoittunut siemeniä ja sen omaa ulostetta. Naaras munii pitkin väliajoin kahdesta neljään munaa, joita molemmat sukupuolet hautovat noin 33 vuorokautta. Poikaset pysyvät pesässä noin 120 vuorokautta. Niitä ruokitaan hedelmillä ja ne lihovat hyvin suuriksi painaen kaksi kertaa aikuisen linnun verran, mutta laihtuvat kun niiden höyhenet alkavat kasvaa.

## Lähteet
Ida Ekman

**Ida Paulina Ekman** (o.s. **Morduch**; 22. huhtikuuta 1875 Helsinki – 14. huhtikuuta 1942 Helsinki) oli suomalainen lied-, oratorio- ja oopperalaulaja, äänialaltaan sopraano. Hän oli 1900-luvun alun huomattavimpia suomalaisia liedlaulajia.

Juutalaiseen perheeseen syntynyt Ekman opiskeli Helsingin musiikkiopistossa vuodesta 1891 alkaen Abraham Ojanperän johdolla, Wienissä vuosina 1892–1895 Pauline Luccan johdolla sekä Pariisissa vuosina 1898–1899 Eugenie Colonnen oppilaana. Hän sai vuonna 1896 kiinnityksen Nürnbergin kaupunginteatteriin seuraavaksi näytöntövuodeksi, mutta myöhemmin hän omistautui pääasiassa yksinlaululle ja konserttikiertueille ja teki vain satunnaisia vierailuja oopperoihin.

Ekmanin ohjelmistossa merkittävän osan saivat erityisesti Sibeliuksen yksinlaulut. Sibelius myös omisti hänelle useita laulujaan ja katsoi Ekmanin olevan suomalaisista laulajista ainoa, joka oli kyennyt todella sisäistämään hänen musiikkiaan. 

Ida Ekman oli ensimmäinen suomalainen Madama Butterfly samannimisen oopperan saadessa Suomen ensiesityksensa 24. marraskuuta 1909. Hufvudstadsbladet ja Nya Pressen huomauttivat Ekmanin lied -laulutaustan artikkeleissaan.

Ekman levytti vuosina 1904–1908 Sibeliuksen ja muiden koti- ja ulkomaisten säveltäjien lauluja, kansanlauluja ja ooppera-aarioita.Ekmanin aktiivinen laulajanura kesti 1920-luvun taitteeseen saakka, jolloin hän siirtyi opetustyöhön. 

Ekmanin puolisona oli vuodesta 1895 pianisti-kapellimestari Karl Ekman (1869–1947). Heidän poikansa oli historioitsija ja tietokirjailija, filosofian tohtori Karl Ekman (1895–1962).

## Lähteet
* Ida Ekman: Largo. Yle elävä arkisto

### Viitteet
Erick Barrondo

**Erick Barrondo** (s. 14. kesäkuuta 1991) on guatemalalainen kilpakävelijä.

Barrondo sijoittui 2011 Daegun MM-kilpailuissa 20 kilometrin kävelyssä seitsemänneksi ja voitti samassa lajissa kultaa Guadalajaran Pan-Amerikan kisoissa ajalla 1.21.51. Hän sai Lontoon olympialaisissa 2012 hopeaa 20 kilometrin kävelyssä ajalla 1.18.57. Kyseessä oli Guatemalan kaikkien aikojen ensimmäinen olympiamitali. Samojen kisojen 50 kilometrillä ja Moskovan 2013 MM-kilpailujen 20 kilometrillä hänet hylättiin.

Barrondo saavutti Etelä-Amerikan-mestaruuskilpailuissa 2014 hopeaa 20 kilometrin kävelyssä. Toronton Pan-Amerikan kisoissa 2015 hän sai hopeaa 50 kilometrin kävelyssä ajalla 3.55.57. Hänet hylättiin samalla matkalla Pekingin MM-kilpailuissa 2015. Hän sijoittui 20 kilometrin kävelyssä 50:nneksi Rio de Janeiron olympialaisissa 2016, 21:nneksi Lontoon MM-kilpailuissa 2017 ja 12:nneksi Dohan MM-kilpailuissa 2019. Hän keskeytti 50 kilometrin kävelyn vuonna 2021 järjestetyissä Tokion olympialaisissa ja sijoittui 35 kilometrin kävelyssä 30:nneksi Eugenen MM-kilpailuissa 2022. Hän voitti 20&nbsp;000&nbsp;metrin kävelyssä Keski-Amerikan-mestaruuden 2024 sekä Pohjois- ja Keski-Amerikan sekä Karibian-mestaruuden 2025. Hän sijoittui 20 kilometrin kävelyssä 43:nneksi Pariisin olympialaisissa 2024 ja 38:nneksi Tokion MM-kilpailuissa 2025.

## Henkilökohtaiset ennätykset

## Lähteet
Vesa Mäkipää

**Vesa Mäkipää** (s. 21. tammikuuta 1965) on suomalainen hiihtosuunnistaja. Seuratasolla Mäkipää on edustanut Mynämäen Suunnistajia ja IF Sibbo-Vargarnaa.

Ensimmäisen arvokisamitalinsa Mäkipää voitti Skellefteån MM-kilpailuissa 1990, kun hän voitti viestihopeaa. Kaksi vuotta myöhemmin Pontalierin MM-kilpailuissa hän voitti viestikultaa sekä hopeaa normaali- ja lyhyellä matkalla. Viestissä Mäkipää hiihtosuunnisti ankkuriosuuden. Aikaisemmilla osuuksilla hiihtosuunnistivat Eero Haapasalmi, Stefan Borgman ja Anssi Juutilainen. Myöhempinä vuosina hän voitti vielä kaksi viestihopeaa ja yhden viestipronssin.

Mäkipää voitti hiihtosuunnistuksen maailmancupin vuosina 1995 ja 1997.

## Lähteet
Marjanpoimuri

**Marjanpoimuri** (myös **marjapoimuri** tai **poimuri**) on työväline, jota käytetään helpottamaan metsämarjojen, erityisesti mustikan ja puolukan, poimintaa. 

Perinteinen marjanpoimuri on valmistettu ohuesta pelti- tai muovilevystä ritiläpohjaiseksi laatikoksi, jonka päällä on kädensija. Laatikon avoimessa päässä pohjaritilä jatkuu harvana kampana, jonka yläpuolisesta kapeasta aukosta marjat putoavat poimuriin, kun sitä kallistetaan. Kun poimuria liikutellaan marjanvarvuissa, marjat irtoavat, ja kun poimuria kallistetaan taaksepäin, marjat putoavat poimurin säiliöön. Samalla lehtiä ja roskia putoaa ritiläpohjan läpi, mutta niitä jää myös yleensä marjojen sekaan. Siksi poimurilla poimitut marjat vaativat enemmän perkaamista kuin käsin poimitut.

Uudenaikaisemmissa poimureissa voi olla pitkä varsi, jolloin poimija voi käyttää poimuria kumartumatta. Poimureita voi olla myös kokoontaitettavina. Tällaiset poimurit ovat pienempiä, ja ne voidaan kiinnittää esimerkiksi vyöhön tai reppuun.

## Katso myös
* Marjalävikkö
* Marjanpuhdistin

## Aiheesta muualla
*
Olenko minä tullut haaremiin

**Olenko minä tullut haaremiin** voi tarkoittaa seuraavia:

**[[Olenko minä tullut haaremiin (näytelmä)|Olenko minä tullut haaremiin]]*, vuonna 1927 julkaistu Agapetuksen näytelmä
**[[Olenko minä tullut haaremiin (vuoden 1932 elokuva)|Olenko minä tullut haaremiin]]*, suomalainen elokuva vuodelta 1932, ohjaus Waldemar Wohlström
**[[Olenko minä tullut haaremiin (vuoden 1938 elokuva)|Olenko minä tullut haaremiin]]*, suomalainen elokuva vuodelta 1938, ohjaus Toivo Särkkä ja Yrjö Norta.
Marjalävikkö

**Marjalävikkö** (myös **marjasiivilä** tai **marjanpuhdistin**) on työväline, jota käytetään käsin tai marjanpoimurilla poimittujen marjojen, puutarha- tai metsämarjojen, kuten mustikoiden, puolukoiden, viinimarjojen ja muiden puhdistamiseen poiminnan jälkeen ennen marjojen säilöntää tai käyttöä ruuaksi. Lävikkö on yleensä muovia, ja siinä on pyöreä ritiläpohja ja matalat sivuseinät. Kun marjoja ravistellaan lävikössä, osa lehdistä ja roskista varisee ritilän läpi, ja loput roskat sekä vialliset tai raa'at marjat voidaan poimia ritilältä käsin. Lopuksi puhtaat marjat kaadetaan läviköstä toiseen astiaan. Näin marjojen puhdistus nopeutuu verrattuna puhdistamiseen paljain käsin. Marjalävikkö on hyödyllinen varsinkin marjanpoimuria käytettäessä, koska poimurilla noukittaessa marjoihin tulee enemmän roskia ja lehtiä kuin käsin poimittaessa.
Moussa Konaté

**Pape Moussa Konaté** (s. 3. huhtikuuta 1993 Mbour) on senegalilainen jalkapalloilija. Hän edustaa Ranskan Ligue 1:ssä pelaavaa Amiensia ja on pelipaikaltaan hyökkääjä.

Konaté edusti kaudella 2011–2012 israelilaista Maccabi Tel Avivia, kausina 2012–2014 venäläistä Krasnodaria, mutta pelasi jälkimmäisen kauden lainalla italialaisseura Genoassa, sekä kausina 2014–2017 sveitsiläistä Sionia.

Konaté valittiin Senegalin joukkueeseen, joka osallistui Lontoossa käytyihin vuoden 2012 kesäolympialaisiin. Hän pelasi turnauksessa neljä ottelua ja teki niissä viisi maalia. Hän on pelannut Senegalin A-maajoukkueessa 31 maaottelua ja tehnyt niissä 11 maalia. Hän pääsi MM-kilpailuissa 2018 kentälle vaihtopelaajana kahdessa alkulohko-ottelussa. Afrikan-mestaruuskilpailuissa hän on pelannut vuosina 2017 ja 2019; jälkimmäisessä turnauksessa Senegal saavutti hopeaa.

## Lähteet

## Aiheesta muualla
* Moussa Konatén tilastot Footballdatabase-sivustolla
Sieniveitsi

**Sieniveitsi** on erityisesti ruokasienten poiminnassa ja puhdistuksessa apuvälineenä käytettäväksi suunniteltu veitsi. Veitsen tärkeimmät osat ovat sienten paloitteluun sopiva terä, jolla sienen jalka voidaan katkaista ja sieni paloitella, sekä tavallisimmin kahvan jatkeena oleva puhdistusharja, jolla sienten pinnasta voidaan harjata pois roskat, multa ja muut epäpuhtaudet. Lisäksi veitseen voi liittyä tuppi tai muu kotelo, tai veitsi voi olla myös kokoontaitettava. Sieniveistä voi käyttää sekä maastossa sieniä poimittaessa että kotona niitä peratessa.
Rengasmatka

**Rengasmatka** viittaa muun muassa seuraaviin:

**[[Rengasmatka eli peräkylän pikajuna]]*, suomalainen elokuva vuodelta 1952
**[[Rengasmatka (televisioelokuva)|Rengasmatka]]*, suomalainen televisioelokuva vuodelta 1988
*Rengasmatka Disneyn sarjakuva-albumi
Laikkuköynnöskasvit

**Laikkuköynnöskasvit** (Actinidiaceae) on kukkivien kasvien heimo. Heimoon kuuluu kolme sukua ja noin 355 lajia. Useita heimon lajeja käytetään koristekasveina, lisäksi heimoon kuuluvaa kiiviä (*Actinidia deliciosa*) viljellään laajalti hedelmiensä vuoksi.

## Kuvaus
Laikkuköynnöskasvit ovat monivuotisia puuvartisia kasveja; usein pensaita tai liaaneja, joskus puita. Lehdet ovat yksinkertaisia, korvakkeettomia ja vuorottelevasti asettuneet. Kasvit voivat olla yksi- tai kaksikotisia, ja kukat yksi- tai kaksineuvoisia lajista riippuen. Kukat kasvavat kukinnoissa. Sekä verho- että terälehtiä on yleensä viisi. Heteitä on kymmenen tai enemmän. Emin sikiäin on kehänpäällinen ja sisältää kolmesta viiteen onteloa, joissa on siemenaiheita kymmenen tai enemmän. Hedelmä on marja tai kota.

## Suvut
* *[[Laikkuköynnökset|Actinidia]]* – laikkuköynnökset
* *[[Clematoclethra]]*
* *[[Saurauia]]*

## Levinneisyys
Laikkuköynnöskasveja kasvaa luonnonvaraisena Aasian, Australian, Pohjois-Amerikan ja Etelä-Amerikan trooppisilla, subtrooppisilla ja lauhkeilla vyöhykkeillä. Suurin lajirunsaus on tropiikissa.

## Kuvia

Kuva:Actinidia_kolomikta.jpg|Kiinanlaikkuköynnös (*Actinidia kolomikta*)
Kuva:Saurauia_madrensis_2.jpg|*[[Saurauia madrensis]]*
Kuva:Madeira,_Palheiro_Gardens_-_Saurauia_subspinosa_(Burma,_Hochland)_IMG_2229.JPG|*[[Saurauia subspinosa]]*


## Lähteet
Galen Rupp

**Galen Rupp** (s. 8. toukokuuta 1986) on yhdysvaltalainen kestävyysjuoksija ja olympiamitalisti.

Rupp sijoittui 3&nbsp;000 metrin juoksussa seitsemänneksi alle 18-vuotiaiden MM-kilpailuissa 2003 ja yhdeksänneksi 5&nbsp;000 metrin juoksussa alle 20-vuotiaiden MM-kilpailuissa 2004.

Pekingin olympialaisissa 2008 Rupp sijoittui 10&nbsp;000 metrillä kolmanneksitoista. Lontoon olympialaisissa 2012 hän saavutti 10&nbsp;000 metrillä olympiahopeaa ajalla 27.30,90. Hän hävisi harjoittelukumppanilleen Mohamed Farahille puolisen sekuntia. 5&nbsp;000 metrillä hän oli seitsemäs. Rio de Janeiron olympialaisissa 2016 Rupp saavutti pronssia maratonilla ja oli viides 10&nbsp;000&nbsp;metrillä. Vuonna 2021 järjestetyissä Tokion olympialaisissa hän oli maratonilla kahdeksas.

MM-kilpailuissa Rupp on sijoittunut 5&nbsp;000 metrin juoksussa yhdeksänneksi Daegussa 2011, kahdeksanneksi Moskovassa 2013 ja viidenneksi Pekingissä 2015 sekä 10&nbsp;000 metrin juoksussa yhdenneksitoista Osakassa 2007, kahdeksanneksi Berliinissä 2009, seitsemänneksi Daegussa 2011, neljänneksi Moskovassa 2013 ja viidenneksi Pekingissä 2015. Sisäratojen MM-kilpailuissa hän sijoittui 3&nbsp;000 metrillä viidenneksi Dohassa 2010 ja neljänneksi Sopotissa 2014. Istanbulissa 2012 hän karsiutui alkuerässä 1&nbsp;500 metrin juoksussa.

16. syyskuuta 2011 Rupp juoksi 10&nbsp;000 metrillä Pohjois-Amerikan ennätyksen 26.48,00. Hän paransi maanmiehensä Chris Solinskyn ennätystä yli kymmenellä sekunnilla. 30. toukokuuta 2014 timanttiliigan kilpailussa Eugenessa hän paransi matkan Pohjois-Amerikan ennätystä aikaan 26.44,36. Yhdysvaltain mestaruuden Rupp on voittanut 5&nbsp;000 metrillä vuonna 2012 ja 10&nbsp;000 metrillä vuosina 2009–2016 ja maratonilla vuosina 2016 ja 2020. Häntä valmentaa Alberto Salazar.

## Henkilökohtaiset ennätykset
:Lähde: IAAF
;Ulkoradat
* 800 metrin juoksu: 1.50,00 (2009)
* 1 500 metrin juoksu: 3.34,15 (2014)
* Mailin juoksu: 3.52,11 (2013)
* 3 000 metrin juoksu: 7.43,24 (2010)
* 5 000 metrin juoksu: 12.58,90 (2012)
* 10 000 metrin juoksu: 26.44,36 (2014)
* 20 kilometrin tiejuoksu: 57.30 (2011)
* Puolimaraton: 59.47 (2018)
* Maraton: 2.06.07 (2018)

;Sisäradat
* 800 metrin juoksu: 1.49,87 (2009)
* 1 500 metrin juoksu: 3.34,78 (2013)
* Mailin juoksu: 3.50,92 (2013)
* 3 000 metrin juoksu: 7.30,16 (2013)
* Kahden mailin juoksu: 8.07,41 (2014)
* 5 000 metrin juoksu: 13.01,26 (2014)

## Lähteet

## Aiheesta muualla
Christa B. Allen

**Christa Brittany Allen** (s. 11. marraskuuta 1991 Wildomar, Kalifornia, Yhdysvallat) on yhdysvaltalainen näyttelijä. Hän on näytellyt muun muassa Charlotte Graysonin roolissa televisiosarjassa *[[Kosto (televisiosarja)|Kosto]]* (2011–2015).

Allen aloitti uransa näyttelemällä Jennifer Garnerin roolihahmoa nuorempana vuoden 2004 elokuvassa *[[13 ja risat]]*. Viisi vuotta myöhemmin hän esitti toistamiseen Garnerin hahmoa nuorempana elokuvassa *[[Pelimiehen painajainen]]* (2009). Allen on vieraillut myös esimerkiksi televisiosarjoissa *[[Greyn anatomia]]* ja *[[Todistettavasti syyllinen]]*.

Vuonna 2011 Allen sai roolin Victoria Graysonin tyttärenä Charlotte Graysonina ABC:n draamasarjassa *[[Kosto (televisiosarja)|Kosto]]*. Hän näytteli sarjassa neljännelle eli viimeiselle tuotantokaudelle asti. Keväällä 2015 Allen näytteli tilannekomediasarjassa *[[Baby Daddy]]*.

## Lähteet

## Aiheesta muualla
*
*Virallinen kotisivu
Stefano Langone

**Stefano Langone** (s. 27. helmikuuta 1989) on yhdysvaltalainen laulaja, joka sijoittui seitsemänneksi American Idolin kymmenennellä kaudella. Hän teki levytyssopimuksen tammikuussa 2012 Hollywood Recordsin kanssa.

Langone julkaisi ensimmäisen singlensä, ”I'm on a Roll” huhtikuussa 2012.

## Singlet & EP:t
* I'm on a Roll (feat. New Boyz & Rock Mafia) (2012, single)
* Yes to Love (2013, single)
* Lemon Squeeze (2014, single)
* Fill My Cup (feat. Dave’Ron Madden) (2015, single)
* Obsession (2016, EP)

## Lähteet

## Aiheesta muualla
*Stefano Langonen kotisivut
*American Idol -profiili
Bedan Karoki

**Bedan Karoki Muchiri** (s. 21. elokuuta 1990) on kenialainen kestävyysjuoksija.

Vuoden 2011 Afrikan kisoissa hän sijoittui toiseksi 10&nbsp;000 metrin juoksussa. Lontoon olympialaisissa 2012 hän sijoittui 10&nbsp;000 metrillä viidenneksi. Moskovan MM-kilpailuissa 2013 hän oli 10&nbsp;000 metrillä kuudes. Vuonna 2015 hän saavutti maastojuoksun MM-kilpailuissa hopeaa sekä henkilökohtaisessa kilpailussa että joukkuekilpailussa. Pekingin MM-kilpailuissa 2015 hän sijoittui 10&nbsp;000&nbsp;metrillä neljänneksi. Vuoden 2016 puolimaratonin MM-kilpailuissa Karoki saavutti hopeaa henkilökohtaisessa kilpailussa ja kultaa joukkuekilpailussa.

Karoki sijoittui Rio de Janeiron olympialaisissa 2016 seitsemänneksi 10&nbsp;000&nbsp;metrillä. Huhtikuussa 2017 hän oli Lontoon maratonilla kolmas. Saman vuoden Lontoon MM-kilpailuissa hän sijoittui 10&nbsp;000&nbsp;metrillä neljänneksi.

Karoki on asunut vuodesta 2007 lähtien Japanissa. Hän on voittanut Kenian maastojuoksumestaruuden vuosina 2012, 2014 ja 2015.

## Henkilökohtaiset ennätykset
:Lähteet: IAAF, Tilastopaja
*3 000 metrin juoksu: 7.37,68 (2013)
*5 000 metrin juoksu: 13.15,25 (2014)
*10 000 metrin juoksu: 26.52,12 (2017)
*10 kilometrin tiejuoksu: 27.37 (2014)
*Puolimaraton: 58.42 (2018)
*Maraton: 2.06.48 (2019)

## Lähteet
Ruth Ann Swenson

**Ruth Ann Swenson** (s. 25. elokuuta 1959 New York) on yhdysvaltalainen lyyrinen sopraano. Hän debytoi San Franciscossa Despinan roolissa vuonna 1983. Euroopan-debyyttinsä hän teki Genevessä 1985, ja Metropolitan-oopperassa hän esiintyi ensimmäistä kertaa vuonna 1991. Hän on Mozartin roolien lisäksi tulkinnut rooleja muiden muassa sellaisilta säveltäjiltä kuin Donizettiltä, Gounod'lta, Massenetilta, Verdiltä, Puccinilta ja Stravinskilta.

Swenson sai vuonna 1993 Richard Tucker Music Foundationin palkinnon, ja hän on San Francisco Conservatory of Musicin kunniatohtori. Hän on myös saanut San Franciscon oopperan mitalin. Hänellä todettiin vuonna 2006 hyväennusteinen rintasyöpä. Swensonin puoliso on hänen lauluvalmentajansa David Burnakus.

## Lähteet
Alessandro Pagani

**Alessandro Pagani** (s. 3. tammikuuta 1937) on italialainen roomalaiskatolinen lähetyssaarnaaja ja Malawissa toimiva piispa. Hän liittyi Montfort-lähetyssaarnaajiin 8. syyskuuta 1959 ja sai pappisvihkimyksensä 13. maaliskuuta 1965. Hänet nimitettiin malawilaisen Mangochin hiippakunnan johtoon 3. huhtikuuta 2007, ja piispaksi vihkiminen seurasi 26. toukokuuta. Pääkonsekraattorina toimi Nicolas Girasoli, jota avustivat Tarcisius Gervazio Ziyaye ja Thomas Luke Msusa.

## Lähteet
Cosmas Michael Angkur

**Cosmas Michael Angkur** (4. tammikuuta 1937 – 18. joulukuuta 2024 Labuan Bajo) oli indonesialainen roomalaiskatolinen piispa. Hänet vihki fransiskaanien papiksi Paternus Nicholas Joannes Cornelius Geise 14. heinäkuuta 1967. Hänet nimitettiin Bogorin hiippakunnan johtoon 10. kesäkuuta 1994, ja piispaksi vihkiminen seurasi 23. lokakuuta. Pääkonsekraattorina toimi Leo Soekoto, jota avustivat Pietro Sambi ja Alexander Soetandio Djajasiswaja.

## Lähteet
Theodore Schultz

**Theodore Schultz** (1902-1998)  oli yhdysvaltalainen taloustieteilijä ja vuoden 1979 taloustieteen Nobel-palkinnon saaja. Hän sai palkintonsa yhdessä Arthur Lewisin kanssa uraauurtavasta tutkimuksesta taloudellisen kehityksen alalta, erityisesti kehitysmaiden ongelmien osalta.

## Lähteet